b'\n_START_ARTICLE_\nMaaninkavaara\n_START_PARAGRAPH_\nMaaninkavaara on alle sadan asukkaan kokoinen kyl\xc3\xa4 Posion kunnan pohjoisosassa, noin 42 kilometri\xc3\xa4 kunnan keskustaajamasta pohjoiskoilliseen. Naapurikyli\xc3\xa4 ovat muun muassa Mouruj\xc3\xa4rvi ja Paloper\xc3\xa4. Maaninkavaaran halki kulkee valtatie 5. Maaninkavaara sijaitsee vedenjakajalla. L\xc3\xa4nteen viett\xc3\xa4vien purojen kohde on Kemijoki ja it\xc3\xa4\xc3\xa4n p\xc3\xa4in menevill\xc3\xa4 Oulankajoki.'